304 Euroopa Liidu Teataja 03/13. kd 31992R3830 L 387/46 EUROOPA ÜHENDUSTE TEATAJA 31.12.1992 KOMISJONI MÄÄRUS (EMÜ) nr 3830/92, 28. detsember 1992, tollimaksude ja maksu püsikomponentide kaotamise kohta Hispaania ja kümneliikmelise ühenduse vahelises kaubanduses ning ühise tollitariifistiku maksumäärade kohaldamise kohta Hispaania poolt kolmandate riikidega kauplemisel alates 1. jaanuarist 1993 EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse Hispaania ja Portugali ühinemisakti, eriti selle ar- tikli 75 lõiget 4, ning arvestades, et: ühinemisaktiga nähakse ette võimalus kaotada Hispaania ja kümneliikmelise ühenduse vahelisel põllumajandussaaduste ja -toodetega kauplemisel kohaldatavad tollimaksud ja teised maksukomponendid; samad korraldused võimaldavad kiiresti vastavusse viia Hispaania ja ühise tollitariifistiku tollimaksu- määrad; ühinemisakti artikli 78 alusel kohaldatakse sama eeskirja töötleva tööstuse kaitse tagamiseks määratud püsikom- ponendi vähendamiseks Hispaanias; Hispaania on esitanud sellega seoses taotluse; ilma sisepiirideta ühtse turu väljakujundamiseks =alates 1. jaanuarist 1993 on vaja kaotada tollimaksud ja teised maksukomponendid kümneliikmelise ühenduse ja Hispaania vahelises kaubanduses ning kohaldada samu imporditollimakse kolmandate riikidega kauplemisel; käesoleva määrusega ettenähtud meetmed on kooskõlas kõigi asjaomaste turgude korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 1. Alates 1. jaanuarist 1993: — kaotab Hispaania kauplemisel kümneliikmelise ühendusega ühise turukorralduse alla kuuluvate toodete puhul tolli- maksud ja töötleva tööstuse kaitse tagamiseks ettenähtud maksu püsikomponendid, — kaotatakse Hispaaniast kümneliikmelisse ühendusse sisse- veol kohaldatavad tollimaksud ja töötleva tööstuse kaitseks ettenähtud maksu püsikomponendid. 2. Alates 1. jaanuarist 1993 kohaldab Hispaania kolmandate riikidega kauplemisel kümneliikmelise ühenduse kohaldatavaid tollimakse. Artikkel 2 Käesolev määrus jõustub 1. jaanuaril 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. detsember 1992 Komisjoni nimel komisjoni liige Ray MAC SHARRY